Diari Oficial de la Generalitat Valenciana


Sumari del DOGV 4523, del 17-06-2003 (2003/6630)

ORDE de 23 de maig de 2003, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació denominat Jardín de Serrería, a València.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/6630


Data del document
:   23-05-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament privat
    * centre d'ensenyament

ORDE de 23 de maig de 2003, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació denominat Jardín de Serrería, a València. [2003/6630]
  
L'expedient s'inicià a instància de la societat limitada Escuela Infantil Jardines de Serrería, entitat promotora del centre docent privat de nova creació d'Educació Infantil denominat Jardín de Serrería, a València.
  
La Direcció General de Centres Docents aprovà, mitjançant resolució de data 28 de maig de 2002, la proposta d'instal·lacions i ús educatiu dels espais reflectits en els plànols presentats per l'esmentada promotora per a l'autorització del centre de nova creació citat.
  
Posteriorment Ana María del Pilar Marín Medina se subroga per mitjà d'acord firmat al costat del representant de l'anterior entitat promotora del centre, en la dita posició, continuant així la tramitació del procediment d'autorització a nom de la citada persona física.
  
L'expedient ha sigut tramitat per la Direcció Territorial de Cultura i Educació de València i inclou informe favorable de la Unitat Tècnica de Construccions, i informe favorable de la Unitat d'Inspecció Educativa referent a la relació de professors i titulacions respectives.
  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar l'obertura i funcionament del centre docent privat de nova creació Jardín de Serrería, atenent les característiques, ensenyaments i capacitat màxima que s'hi assenyalen, de conformitat amb la disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació (BOE de 24.12.02).
  
Denominació genèrica del centre: Centre privat d'Educació Infantil.
  
Denominació específica del centre: Jardín de Serrería
  
Titular: Ana María del Pilar Marín Medina
  
Domicili: C/ Peanya, 19
  
Localitat: València C.P: 46701
  
Província: València
  
Codi: 81494606
  
Ensenyaments i capacitat màxima que s'autoritza:
  
- Educació Infantil, primer cicle, amb 3 unitats i 41 llocs escolars, distribuïts de la següent manera:
  
\* 1 unitat per a xiquets de 0 a 1 any, amb 8 llocs escolars
  
\* 1 unitat per a xiquets d'1 a 2 anys, amb 13 llocs escolars
  
\* 1 unitat per a xiquets de 2 a 3 anys, amb 20 llocs escolars
  
- 3 unitats d'Educació Infantil, segon cicle, amb 66 llocs escolars.
  
DISPOSICIONS ADDICIONALS
  
Primera
  
El centre ha de complir el que es disposa en l'article 6 del Reial Decret 1.004/1991, de 14 de juny (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Segona
  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 23 de maig de 2003
  
El conseller de Cultura i Educació,
  
MANUEL TARANCÓN FANDOS